Νομός Καβάλας

O Νομός Καβάλας είναι ένας από τους 51 νομούς της Ελλάδας. Αποτελεί διοικητική διαίρεση της Μακεδονίας στο Ανατολικό τμήμα της, με πρωτεύουσα την Καβάλα. Συνορεύει με τους νομούς Σερρών Δ.ΝΔ., Δράμας Β, Ξάνθης ΑΒΑ και βρέχεται προς Ν από το Αιγαίο πέλαγος. Έχει επιφάνεια 2.111 τ.χμ., 33ος της χώρας από τα οποία 18 τ.χμ. εσωτερικά ύδατα, πληθυσμό 145.054 (απογραφή 2001), 4 επαρχίες και 11 δήμους. Η μεγαλύτερη πόλη του νομού είναι η Καβάλα και ακολουθούν η Χρυσούπολη και η Ελευθερούπολη.

Γεωγραφία
Το έδαφος του νομού είναι ορεινό κατά 55%, ημιορεινό κατά 24% και πεδινό κατά 21%. Στο ανάγλυφο του νομού δεσπόζουν τρεις μεγάλοι ορεινοί όγκοι: το Παγγαίο στο Δ τμήμα, στα όρια με το νομό Σερρών, τα όρη της Λεκάνης στο ΑΒΑ τμήμα, στα όρια με τους νομούς Δράμας και Ξάνθης και το όρος Σύμβολο στο ΝΔ τμήμα, απέναντι και παράλληλα με το Παγγαίο. Μεταξύ των ορέων αυτών ή στα όριά τους σχηματίζονται οι πεδινές εκτάσεις του νομού, Συμαντικότερο υδάτινο ρεύμα του νομού είναι ο ποταμός Νέστος, ο οποίος ρέει στα όρια του νομού με το νομό Ξάνθης και αρδεύει τη πεδιάδα της Χρυσουπόλεως. Οι ακτές του νομού, που εκτείνονται μεταξύ των εκβολών του Στρυμώνα και του Νέστου, στο Δυτικό τμήμα τους είναι χαμηλές και μονότονες, κατόπιν, καθώς στρέφονται προς Β, όπου απολήγει το όρος Σύμβολο, γίνονται ψηλότερες, αλλά πάντα αλίμενες, ως το ακρωτήριο Βρασίδας, Δ όριο του Κόλπου της Καβάλας, μετά το οποίο σχηματίζεται ο όρμος των Ελευθερών, του Παληού, της Τόσκας, του Μπάτη, της Καλαμίτσας ως τον μυχό, όπου βρίσκεται το λιμάνι της Καβάλας. Το κλίμα του νομού είναι μεσογειακό στη παράκτια ζώνη, με βροχοπτώσεις 400-600 χλστ., γίνεται όμως ηπειρωτικό προς Β με διπλάσιες βροχοπτώσεις.

Διοικητική διαίρεση

 * Δείτε επίσης: Διοικητική διαίρεση νομού Καβάλας

Διοικητικώς ο νομός Καβάλας έχει τις επαρχίες Θάσου, Καβάλας, Νέστου και Παγγαίου και τους Δήμους Καβάλας, Φιλίππων, Ορεινού, Χρυσούπολης, Κεραμωτής, Θάσου, Παγγαίου, Ελευθερούπολης, Ελευθερών, Πιερέων, Οφρυνίου.

* Καβάλας

كافالا (مقاطعة) Кавала (ном) Kavala Prefecture Kavalo (provinco) Prefectura de Kavala Nome de Kavala Prefektura Kavala Kavala (prefettura) カヴァラ県 Cabala (nomus Graeciae) Kavala (departement) Kavála prefektur Kavala (prefektur) Kawala (prefektura) Kavala (prefeitura) Prefectura Kavala Кавала (ном) Prefektura Kavala Префектура Кавала Kavala (il) Кавала (ном) Kavala (prefektura) 卡瓦拉州